钦定古今图书集成/历象汇编/乾象典/第020卷 > 北周卫元嵩元包 > 《五行生成》
## 钦定古今图书集成/历象汇编/乾象典/第020卷 > 北周卫元嵩元包 > 《五行生成》

五行之数，一曰水，二曰火，三曰木，四曰金，五曰土，此
其生也；六曰水，七曰火，八曰木，九曰金，十曰土，此其
成也。凡五行生成之数五十有五，肇于《勿芒》，动干冥
默，物休咎于未形，辨忧虞于既惑，鬼出神入，而变化
无穷，穷幽洞灵而生成不息，体混茫之自然，与天地
而为极，实所谓微妙元通，深不可测。